Minder sal studeer oor belasting – AfriForum | Nuus24
Minder sal studeer oor belasting – AfriForum
Johannesburg – Die ANC se voorgestelde belasting vir gegradueerdes sal mense ontmoedig om verder te studeer en kan veroorsaak dat selfs meer gegegradueerdes die land verlaat, het AfriForum-jeug Vrydag gesê."Dié tipe belasting sal 'n klimaat skep waar mense ontmoedig is om verder te studeer en kan veroorsaak dat meer gegradueerdes die land verlaat," het Danie Ungerer, woordvoerder, in 'n verklaring gesê."Die regering is veronderstel om mense te beloon wat 'n bydrae lewer tot die ekonomie en werkgewing kan genereer."Die ANC het verlede jaar by sy verkiesingskonferensie in Mangaung 'n resolusie aanvaar om 'n belasting op gegradueerdes in te stel, het die Sowetan Donderdag berig.Afgevaardigdes in die onderwys- en gesondheidskommissie het besluit dat oorweging "gegee moet word aan 'n belasting vir alle gegradueerdes van hoër onderwysinstellings".Inligting oor die veelbesproke belasting is vaag, en geen verduideliking is gegee oor wanneer dit geïmplenteer gaan word of die persentasie wat gehef sal word nie.AfriForum-jeug het gevra vir breë openbare konsultasie voor die belasting ingestel word.– Volg Nuus24 op Twitter